62014TJ0826_INF
Απόφαση του Γενικού Δικαστηρίου (όγδοο τμήμα)της 27ης Σεπτεμβρίου 2023 –Ισπανία κατά Επιτροπής
(υπόθεση T‑826/14) (
1
)
«Κρατικές ενισχύσεις – Καθεστώς ενισχύσεων που έθεσε σε εφαρμογή η Ισπανία – Εκπτώσεις του φόρου εταιριών που επιτρέπουν στις επιχειρήσεις με φορολογική έδρα την Ισπανία την απόσβεση της υπεραξίας που προκύπτει από την απόκτηση έμμεσων συμμετοχών σε αλλοδαπές επιχειρήσεις μέσω απόκτησης άμεσων συμμετοχών σε αλλοδαπές εταιρίες χαρτοφυλακίου – Απόφαση που κηρύσσει το καθεστώς ενισχύσεων παράνομο και ασυμβίβαστο με την εσωτερική αγορά και διατάσσει την ανάκτηση των καταβληθεισών ενισχύσεων – Απόφαση 2011/5/ΕΚ – Απόφαση 2011/282/ΕΕ – Πεδίο εφαρμογής – Ανάκληση πράξης – Ασφάλεια δικαίου – Δικαιολογημένη εμπιστοσύνη»
1.
Ενισχύσεις χορηγούμενες από τα κράτη – Απόφαση της Επιτροπής διαπιστώνουσα ότι μια ενίσχυση δεν είναι συμβατή με την εσωτερική αγορά και διατάσσουσα την ανάκτησή της – Καθεστώς ενισχύσεων που προβλέπει φορολογική απόσβεση της χρηματοοικονομικής υπεραξίας σε περιπτώσεις αποκτήσεων συμμετοχών σε αλλοδαπές επιχειρήσεις – Πεδίο εφαρμογής της απόφασης της Επιτροπής – Εθνική διοικητική πρακτική που περιορίζει το καθεστώς φορολογικής απόσβεσης στις περιπτώσεις απόκτησης άμεσων συμμετοχών – Απόφαση της Επιτροπής που καλύπτει τις αποκτήσεις τόσο άμεσων όσο και έμμεσων συμμετοχών – Νέα διοικητική πρακτική των εθνικών αρχών – Δεν ασκεί επιρροή
(Άρθρο 107 § 1, ΣΛΕΕ)
(βλ. σκέψεις 41‑67)
2.
Ενισχύσεις χορηγούμενες από τα κράτη – Απόφαση της Επιτροπής διαπιστώνουσα ότι μια ενίσχυση δεν είναι συμβατή με την εσωτερική αγορά και διατάσσουσα την ανάκτησή της – Καθεστώς ενισχύσεων που προβλέπει φορολογική απόσβεση της χρηματοοικονομικής υπεραξίας σε περιπτώσεις αποκτήσεων συμμετοχών σε αλλοδαπές επιχειρήσεις – Απόφαση της Επιτροπής που καλύπτει τις αποκτήσεις τόσο άμεσων όσο και έμμεσων συμμετοχών – Απόφαση που διαπιστώνει την ύπαρξη δικαιολογημένης εμπιστοσύνης των δικαιούχων όσον αφορά ορισμένες αποκτήσεις τόσο άμεσων όσο και έμμεσων συμμετοχών – Έκδοση νέας απόφασης που αφορά μόνο τις αποκτήσεις έμμεσων συμμετοχών – Νέα απόφαση που δεν αναγνωρίζει την ύπαρξη δικαιολογημένης εμπιστοσύνης – Επιτρέπεται σε περίπτωση παροχής εσφαλμένων πληροφοριών καθοριστικής σημασίας από τις εθνικές αρχές – Προϋπόθεση η οποία δεν πληρούται
(Άρθρο 107 § 1, ΣΛΕΕ· κανονισμός 659/1999, άρθρα 9 και 13 § 3)
(βλ. σκέψεις 69 ‑75)
3.
Ενισχύσεις χορηγούμενες από τα κράτη – Απόφαση της Επιτροπής διαπιστώνουσα ότι μια ενίσχυση δεν είναι συμβατή με την εσωτερική αγορά και διατάσσουσα την ανάκτησή της – Καθεστώς ενισχύσεων που προβλέπει φορολογική απόσβεση της χρηματοοικονομικής υπεραξίας σε περιπτώσεις αποκτήσεων συμμετοχών σε αλλοδαπές επιχειρήσεις – Απόφαση της Επιτροπής που καλύπτει τις αποκτήσεις τόσο άμεσων όσο και έμμεσων συμμετοχών – Απόφαση που διαπιστώνει την ύπαρξη δικαιολογημένης εμπιστοσύνης των δικαιούχων όσον αφορά ορισμένες αποκτήσεις τόσο άμεσων όσο και έμμεσων συμμετοχών – Έκδοση νέας απόφασης που αφορά μόνο τις αποκτήσεις έμμεσων συμμετοχών – Νέα απόφαση που δεν αναγνωρίζει την ύπαρξη δικαιολογημένης εμπιστοσύνης – Παραβίαση της αρχής της ασφάλειας δικαίου – Παραβίαση της αρχής της προστασίας της δικαιολογημένης εμπιστοσύνης
(Άρθρο 107 § 1, ΣΛΕΕ)
(βλ. σκέψεις 76‑82)
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση (EE) 2015/314 της Επιτροπής, της 15ης Οκτωβρίου 2014, σχετικά με το μέτρο κρατικής ενίσχυσης SA.35550 (13/C) (πρώην 13/NN) (12/CP) που έθεσε σε εφαρμογή η Ισπανία – Καθεστώς φορολογικής απόσβεσης χρηματοοικονομικής υπεραξίας για απόκτηση συμμετοχών σε αλλοδαπή εταιρεία.
2)
Καταδικάζει την Ευρωπαϊκή Επιτροπή στα δικαστικά έξοδα, συμπεριλαμβανομένων των εξόδων της διαδικασίας ασφαλιστικών μέτρων.
(
1
)	ΕΕ C 65 της 23.2.2015.